6. 'Mino oa tattoo ka morao o tlisetsa ponahalo e hlollang 17 Baya mabaka go tswa mo Dikwalong ka tsela e e tlhatswang pelo. Paulo o ne a bua go tswa pelong a dirisa mafoko a a tlhatswang pelo le a a utlwalang sentle go ‘bontsha ba bangwe mabaka go tswa mo Dikwalong.’ (Dit. 17:2, 4) Fela jaaka ene, leka go fitlhelela pelo ya motho yo o buang le ene. ‘Gelela’ se se mo pelong ya gagwe ka go botsa ka bopelonomi dipotso tse di bontshang gore o amega tota ka motho yoo. (Dia. 20:5) O se ka wa bua fela o sa akanyetse maikutlo a gagwe. Baya mabaka ka tsela e e utlwalang sentle. Mabaka ao a tshwanetse go tshegediwa ke bosupi jo bo kgotsofatsang. Se o se buang se tshwanetse go thewa fela mo Lefokong la Modimo. Go botoka go bala temana e le nngwe sentle o bo o tlhalosa ntlha le go dira dikai go na le go bala ditemana di le pedi kgotsa di le tharo o di tlhomaganya. Go dirisa bosupi jo bo tshegetsang kgang le gone go ka ‘tsenya tlhotlheletso mo dipounameng tsa gago.’ (Dia. 16:23) Ka dinako tse dingwe, go ka nna ga tlhokega gore o dire dipatlisiso mme o neye motho tshedimosetso e e oketsegileng. Mosadimogolo wa dingwaga tse 93 yo o umakilweng mo setlhogong seno o ne a tlhoka go itse gore ke ka ntlha yang fa thuto ya gore moya ga o swe e aname jaana. Go tlhaloganya gore thuto eo e simologile kae le gore e tsene jang mo ditumelong tse dintsi mo lefatsheng go ne ga thusa go mo tlhatswa pelo gore a amogele se Baebele e se rutang ka kgang eno. *